പുത്തന് പ്രതീക്ഷക്കായി ഒരു കൂടിച്ചേരല് ഖത്തര് : കായികപ്രേമികള്ക്ക് സുരക്ഷിതമായ ലോകകപ്പ് ഒരുക്കുന്നതിനായി ലോകാരോഗ്യസംഘനടയും ഖത്തറും ഫിഫയും കൈകോര്ക്കുന്നു. ഇതിന്റെ ഭാഗമായി ആവിഷ്കരിച്ച മൂന്ന് വര്ഷം നീളുന്ന സംയുക്ത പദ്ധതിയില് ലോകാരോഗ്യസംഘടനയും ഖത്തറും ഒപ്പുവെച്ചു.ആരോഗ്യപൂര്ണമായ ലോകകപ്പ് എന്ന പേരിലാണ് ഖത്തറും ലോകാരോഗ്യസംഘടനയും ചേര്ന്ന് സംയുക്ത പദ്ധതി നടപ്പാക്കുന്നത്. ജനീവയിലെ ലോകാരോഗ്യ സംഘടന ആസ്ഥാനത്ത് നടന്ന ചടങ്ങില് വെച്ച് ലോകാരോഗ്യസംഘടനാ മേധാവി ഡോ.ടെഡ്രോസ് ഖത്തര് ആരോഗ്യമന്ത്രി ഹനാന് മുഹമ്മദ് അല് കുവാരി, ലോകകപ്പിന്റെ പ്രാദേശിക സംഘാടനകരായ സുപ്രീം കമ്മിറ്റി ഫോര് ഡെലിവറി ആന്റ് ലെഗസി സെക്രട്ടറി ജനറല് ഹസ്സന് അല് തവാദി, ഫിഫ പ്രസിഡന്റ് ജിയാനി ഇന്ഫാന്റിനോ എന്നിവര് ചേര്ന്ന് പദ്ധതിയുടെ പ്രഖ്യാപനം നടത്തി. ലോകകപ്പിനെത്തുന്നവരുടെ മാനസികവും ശാരീരികവുമായ ആരോഗ്യസംരക്ഷണം ഉറപ്പുവരുത്തുന്നതിനാവശ്യമായ വിവിധ പ്രവര്ത്തനങ്ങളാണ് പദ്ധതി വഴി നടത്തുക. അന്താരാഷ്ട്ര ഫുട്ബോള് ഫെഡറേഷനായ ഫിഫയും പദ്ധതിയുമായി സഹകരിക്കും. ആരോഗ്യപൂര്ണമായ കായിക ചടങ്ങായി ഖത്തര് ലോകകപ്പിനെ മാറ്റാനുള്ള ശ്രമങ്ങള്ക്ക് ഡോ ടെഡ്രോസ് ഖത്തര് ആരോഗ്യമന്ത്രിയെ അനുമോദിച്ചു. ആരോഗ്യകരമായ ഭക്ഷണക്രമം, ശരിയായ വ്യായാമം, ലഹരിവസ്തുക്കളുടെ ഉപയോഗം അവസാനിപ്പിക്കല് അല്ലെങ്കില് നിയന്ത്രണം എന്നിവ ഉള് പ്പെടെ ആരോഗ്യകരമായ ജീവിതശൈലി പരിശീലിക്കാന് ആളുകളെ പിന്തുണയ്ക്കുന്നതിനാണ് പദ്ധതിയുടെ ഊന്നല് ആരോഗ്യ സുരക്ഷ പ്രോത്സാഹിപ്പിക്കുക, ബഹുജന സദസ്സുകളും ചടങ്ങുകളും സുരക്ഷിതമാണെന്ന് ഉറപ്പാക്കുന്നതില് ശ്രദ്ധ കേന്ദ്രീകരിക്കുക ഇതിനായി ജനങ്ങളില് അവബോധം വളര്ത്തുക തുടങ്ങിയവും പദ്ധതി പ്രവര്ത്തനങ്ങളുടെ ഭാഗമാണ്.